****

|  |  |
| --- | --- |
| **Naziv obveznika:** VIDRA-Agencija za regionalni razvoj Virovitičko-podravske županije | **Broj RKP-a:** 43896 |
| **Sjedišta obveznika:** Augusta Šenoe 1, Virovitica | **Matični broj:** 02446774 |
| **Razina:** 21 | **OIB:** 62056168103 |
| **Razdjel:** 0 | **Šifra djelatnosti prema NKD-u 2007.:** 7022 |

**BILJEŠKE UZ FINANCIJSKE IZVJEŠTAJE
VIDRA-Agencije za regionalni razvoj Virovitičko-podravske županije
za razdoblje od 01.01. do 31.12.2023. godine**

 **Bilješke uz Obrazac: Izvještaj o prihodima i rashodima, primicima i izdacima**

**Bilješka broj 1 – vezana uz šifru 6**

Prihodi poslovanja za razdoblje 01.01. do 31.12.2023. godine iznose 771.843,59 eura što je smanjenje za 7,4% iznosa u istom razdoblju prethodne godine. Nešto niži prihodi rezultat kraja provedbe i plaćanja svih projekata osim Tehničke pomoći VIDRA-TEC 2, a doznačavanje zadnjeg dijela sufinanciranja 50% projekta VIDRA-TEC 2 putem Fonda za sufinanciranje biti će doznačeno u 2024. godini ako je projekt VIDRA-TEC 2 završio 31.12.2023. godine.

**Bilješka broj 2 – vezana uz šifru 63**

Pomoći iz inozemstva i od subjekata unutar općeg proračuna iznose 471.961,59 eura što je smanjenje za 14,9% prihoda istog razdoblja prethodne godine. Razlog smanjenja ovih prihoda je već spomenutio sufinanciranje projekta Tehničke pomoći VIDRA-TEC 2 iz Fonda za sufinanciranje koje će biti doznačeno u 2024. godini.

**Bilješka broj 3 – vezana uz šifru 638**

Pomoći temeljem prijenosa EU sredstava iznose 471.961,59 eura te su na istoj razini kao i prethodne godine. Odnose se na doznake za projekte u provedbi i to projekt Tehničke pomoći VIDRA-TEC 2 prema Zahtjevima za nadoknadu sredstava broj 14., 15., 16. i 17. (ukupno 471.659,46 eura).

**Bilješka broj 4 – vezana uz šifru 6526**

Ostali nespomenuti prihodi odnose se na prihode s naslova osiguranja, refundacija štete i totalne štete te iznose 2.552,84 eura, konkretno refundacija po polici kasko osiguranja iz prethodne godine.

**Bilješka broj 5 – vezana uz šifru 67**

Prihodi iz nadležnog proračuna i od HZZO-a na temelju ugovornih obveza iznose 297.329,16 eura što je za 6,9% više nego u istom razdoblju prethodne godine. Do povećanja prihoda iz nadležnog proračuna došlo je zbog smanjenja pomoći iz inozemstva i od subjekata unutar općeg proračuna i povećanja ostalih rashoda za zaposlene koji se ne mogu financirati iz Tehničke pomoći.

**Bilješka broj 6 – vezana uz šifru 3**

Rashodi poslovanja iznose 800.798,47 eura što je povećanje za 8,5% u odnosu na prethodnu godinu.

**Bilješka broj 7 – vezana uz šifru 31**

Rashodi za zaposlene iznose 659.554,99 eura te su povećani za 9,1% u odnosu na isto razdoblje prethodne godine zbog povećanja osnovice za obračun plaće s veljačom 2023. godine te zbog povećanja ostalih rashoda za zaposlene.

**Bilješka broj 8 – vezana uz šifru 312**

Ostali rashodi za zaposlene iznose 43.630,36 eura i za 4,8% su veći nego u istom razdoblju prethodne godine. Povećanje se odnosi na povećane iznose božićnice, dara za dijete te darova u naravi.

**Bilješka broj 9 – vezana uz šifru 313**

Doprinosi na plaće iznose 73.162,30 eura te su za 5,4% veći u odnosu na prethodno razdoblje. Blago povećanje je rezultat povećanja osnovice za obračun plaće.

**Bilješka broj 10 - vezana uz šifru 32**

Materijalni rashodi iznose 141.159,55 eura te su veći za 6% u odnosu na rashode prethodne godine. Povećanje rashoda očituje se u povećanim troškovima zbog ulaganja u tekuće i investicijsko održavanje te zbog troškova vezanih uz izaslanu djelatnicu u Belgiji.

**Bilješka broj 11 – vezana uz šifru 3211**

Rashodi za službena putovanja iznose 12.270,09 eura što je 72,9% prihoda razdoblja prethodne godine, a razlog smanjnjenja jest manji broj održanih studijskih putovanja iz projekata u provedbi.

**Bilješka broj 12 – vezana uz šifru 3212**

Naknade za prijevoz, za rad na terenu i odvojen život iznose 24.283,96 eura te su za 8,7% manji od rashoda u istom periodu prethodne godine, a razlog smanjenja su niži iznosi naknada za prijevoz na posao i s posla zbog uvođenja autobusnih linija i uvođenja novog cjenika za obračun troškova prijevoza.

**Bilješka broj 13 – vezana uz šifru 322**

Rashodi za materijal i energiju iznose 15.295,59 eura te su se smanjili za 13,8% u odnosu na isto razdoblje prethodne godine. Razlog smanjenja jest smanjenje troškova energije (plin i električna energija).

**Bilješka broj 14 – vezana uz šifru 3223**

Troškovi energije iznose 10.219,40 eura što je 72,5% troška istog razdoblja prošle godine. Rezultat tolikog smanjnenja je Uredba Vlade RH o otklanjanju poremećaja na domaćem tržištu energije.

**Bilješka broj 15 – vezana uz šifru 323**

Rashodi zausluge iznose 76.864,96 eura i povećali su se za 25,3% u odnosu na prethodnu godinu zbog povećanja zakupnina i najamnina s obzirom da je jedna djelatnica izaslana na rad u Belgiju te joj se financira trošak najma stana za vrijeme izaslanog rada koji iznosi za 2023. godinu 17.400,00 eura. Također, povećanje se odnosi i na ulaganja u tekuće i investicijsko održavanje građevinskih objekata, što uključuje troškove na održavanju ograde i nadstrešnice u dvorišnom dijelu zgrade, zamjene ulaznih vrata s dvorišne strane zgrada te na popravka panik rasvjete u cijeloj zgradi. Povećan je trošak usluge promidžbe i informiranja za 290,7% te iznosi 6.889,04 eura, a povećanje se odnosi na trošak promidžbenih materijala u sklopu obilježavanja 15 godina rada Agencije. Veće povećanje troškova vidljivo je i kod ostalih usluga koje se najvećim dijelom odnosi na provođenje ispitivanja i osposobljavanja radnika te izrade dokumentacije iz zaštite na radu i zaštite od požara.

**Bilješka broj 16 – vezana uz šifru 329**

Ostali nespomenuti rashodi poslovanja iznose 9.194,57 eura te su povećani za 32,5% u odnosu na prethodnu godinu. Najveće povećanje očituje se u trošku reprezentacije koji se povećao za 517% u odnosu na prethodno razdoblje, a rezultat je održavanja prijema u uredu Predstavništva Slavonije, Baranje i Srijema u Bruxellesu. Također povećanje troška se očituje i kroz povećanje troška za članarine i norme, a rezultat je učlanjenja u Hrvatsku gospodarsku komoru kojoj se doznačavaju mjesečni iznosi članarine.

**Bilješka broj 17 – vezana uz šifru 34**

Financijski rashodi su se smanjili za 74,7% i iznose 83,93 eura i odnose se samo na negativne tečajne razlike. Smanjenje je posljedica prelaska na punu riznicu i zatvaranja bankovnih računa te se više ne plaća naknada za vođenje računa.

**Bilješka broj 18 – vezana uz šifru Y001**

U 2023. godine ostvaren je manjak prihoda poslovanja u iznosu 28.954,88 eura (razlika između prihoda poslovanja 771.843,59 eura i rashoda poslovanja 800.798,47 eura).

**Bilješka broj 19 – vezana uz šifru 4**

Rashodi za nabavu nefinancijske imovine iznose 34.964,41 euro i odnosi se na nabavu uredske opreme i namještaja u iznosu 32.535,60 eura, komunikacijske opreme u iznosu 1.449,90 eura i uređaja u iznosu 978,91 euro.

**Bilješka broj 20 – vezana uz šifru Y004**

Ukupan manjak prihoda iznosi 63.919,29 eura, odnosno manjak prihoda poslovanja od 28.954,88 eura uvećan je za manjak prihoda od nefinancijske imovine u iznosu od 34.964,41 euro.

**Bilješka broj 21 – vezana uz šifru 9221-9222 i X006**

Preneseni višak prihoda i primitaka na kraju 2022. godine iznosio je 125.095,18 eura (šifra X006). U toku 2023. godine napravljeni su ispravci krivih knjiženja iz 2020. godine, a odnose se na otpise zastarjelih potraživanja koji su greškom otpisani preko konta vlastitih izvora (konto 9111) umjesto konta terećenja rezultata (konto 9221). Rezultat toga je smanjenje prenesenog viška u istom iznosu kao i navedeni otpisi potraživanja, odnosno 8.470,33 eura te preneseni višak u 2023. godini iznosi 116,624,85 eura.

**Bilješka broj 22 – vezana uz šifru X006**

Višak prihoda i primitaka raspoloživ u sljedećem razdoblju iznosi 52.705,56 eura što je smanjenje za 57,9% u odnosu na prethodnu godinu. Sastoji se od prenesenog viška iz prethodnih razdoblja u iznosu 116.624,85 eura te je umanjen za manjak prihod poslovanja u 2023. godini u iznosu 28.954,88 eura te za manjak prihoda od nefinancijske imovine iz 2023. godine u iznosu 34.964,41 euro. Raspoloživi višak prihoda koji se prenosi u sljedeću godinu iznosi 52.705,56 eura.

**Bilješke uz Obrazac: Izvještaj o obvezama**

**Bilješka broj 1 – vezana uz šifru V001**

Stanje obveza na početku izvještajnog razdoblja (od 01.01.2023. godine) iznosi 58.019,95 eura što odgovara stanju na kraju prethodnog izvještajnog razdoblja (31.12.2022. godine)

**Bilješka broj 2 – vezana uz šifre V002 do N24**

Povećanje obveza u izvještajnom razdoblju iznosi 851.647,00 eura, a odnosi se na povećanje obveza za rashode poslovanja u iznosu 816.682,59 eura (obveze za zaposlene 660.624,00 eura, obveze za materijalne rashode 141.572,79 eura, obveze za financijske rashode 7,12 eura, ostale tekuće obveze 14.478,68 eura) i obveze za nabavu nefinancijske imovine 34.964,41 euro.

**Bilješka broj 3 – vezana uz šifre V004 do P24**

Podmirene obveze u izvještajnom razdoblju iznose 854.709,23 eura, a odnose se na podmirene obveze za rashode poslovanja u iznosu 813.912,35 eura (od toga obveze za zaposlene 657.434,66 eura, obveze za materijalne rashode 141.182,86 eura, obveze za financijske rashode 7,12 eura i ostale tekuće obveze 15.287,71 euro) te podmirene obveze za nabavu nefinancijske imovine u iznosu od 40.796,88 eura.

**Bilješka broj 4 – vezana uz šifru V006**

Stanje obveza na kraju izvještajnog razdoblja iznosi 54.957,72 eura te se odnosi na nedospjele obveze za plaću za prosinac 2023. godine i materijalne rashode čije je dospijeće u siječnju 2024. godine.

**Bilješka broj 5 – vezana uz šifru V010**

Međusobne obveze subjekata općeg proračuna iznose 2.977,87 eura i odnose se na obveze proračunskih korisnika za povrat u proračun.

**Bilješke uz Obrazac: Izvještaj o promjenama u vrijednosti i obujmu imovine i obveza**

**Bilješka broj 1 – vezana uz šifru P016**

U 2023. godini izvršen je izvanredan popis imovine kako bi se rashodovala i uništila imovina koja je zastarjela ili potrgana te se više ne može koristiti čime je na uništenje dat i uredski namještaj koji je još uvijek imao knjigovodstvenu vrijednost. Rezultat toga je smanjenje u obujmu nefinancijske imovine u iznosu 630,01 euro koliko je iznosila knjigovodstvena vrijednost navedenog uredskog namještaja.

**Bilješke uz Obrazac: Izvještaj o rashodima prema funkcijskoj klasifikaciji**

**Bilješka broj 1**

U obrazac RAS-funkcijski prema funkcijskoj se klasifikaciji razvrstavaju ukupni rashodi i izdaci u iznosu 835.762,88 eura i svrstani su u ekonomske poslove (šifra 04), odnosno Ekonomske poslove koji nisu drugdje svrstani (šifra 049).

**Bilješke uz Obrazac: Bilanca**

**Bilješka broj 1 – vezana uz šifru B001 i B003**

Vrijednost imovine na dan 31.12.2023. godine (šifra B001) i obveza i vlastitih izvora (šifra B003) iznosi 414.968,06 eura što je za 9,6% manje u odnosu na prethodnu godinu.

**Bilješka broj 2 – vezana uz šifru B002**

Vrijednost nefinancijske imovine iznosi 288.971,65 eura što je povećanje za 7,8% imovine od prethodne godine, a sastoji se od neproizvedene dugotrajne imovine u iznosu od 217.681,30 eura te proizvedene dugotrajne imovine u iznosu 71.290,35 eura.

**Bilješka broj 3 – vezana uz šifru 1**

Vrijednost financijske imovine iznosi 125.996,41 euro što je 66,0% financijske imovine prethodne godine i odnosi se na ostala potraživanja u iznosu od 8.905,53 eura i potraživanja za prihode poslovanja u iznosu 117.090,88 eura.

**Bilješka broj 4 – vezana uz šifru 16**

Potraživanja za prihode poslovanja iznose 117.090,88 eura i odnose se na potraživanja proračunskih korisnika za sredstva uplaćena u nadležni proračun s obzirom na prelazak na sutav pune riznice.

**Bilješka broj 5 – vezana uz šifru 2**

Obveze na dan 31.12.2023. iznose 54.957,72 eura što je smanjenje za 5,3% u odnosu na obveze u prethodnoj godini. Obveze za zaposlene iznose 48.133,38 eura (plaća za prosinac 2023. godine), obveze za materijalne rashode 3.846,47 eura za prosinac 2023. godine s dospijećem u siječnju 2024. godine i ostale tekuće obveze 2.977,87 eura što se odnosi na obvezu za povrat pologa u nadležni proračun za najam stana te refundacije za bolovanja na teret HZZO za studeni 2023. godine.

**Bilješka broj 6 – vezana uz šifru 9112**

Ostali vlastiti izvori iznose 12.206,69 eura i smanjeni su u odnosu na prethodnu godinu za 45,9%, a rezultat smanjenja su ispravci krivih knjiženja ispravaka vrijednosti u razdoblju 2010. do 2016. godine za imovinu nabavljenu prije 2010. godine iz navedenog izvora.

**Bilješka broj 7 – vezana uz šifru 92211**

Višak prihoda poslovanja iznosi 52.705,56 eura što je smanjenje za 57,9% u odnosu na prihode prethodne godine. Višak prihoda poslovanja detaljnije je opisan u Bilješci broj 22 uz Izvještaj o prihodima i rashodima, primicima i izdacima

**Bilješka broj 8 – vezana uz šifru 991**

U izvanbilančnim zapisima evidentirano je 476.378,54 eura kako slijedi:

* tuđa imovina na korištenju (zgrada na adresi Augusta Šenoe 1) u vrijednosti 376.634,78 eura
* instrumenti osiguranja plaćanja – primljene bjanko zadužnice u iznosu 30.727,90 eura
* instrumenti osiguranja plaćanja – izdane bjanko zadužnicu se iznosu 69.015,86 eura.

**Bilješka broj 9 Prijenos zaključnih stanja 31.12.2022. godine u početno stanje 01.01.2023.godine**

Kod preračunavanja zaključnih stanja u kunama na dan 31.12.2022. godine u početna stanja u eurima na dan 01.01.2023. došlo je do razlike između ukupne vrijednosti imovine (458.947,67 eura) i ukupne vrjednosti obveza i vlastitih izvora (458.947,58 eura) te se ta razlika iskazala u korist vlastitih izvora na kontu 91111 u iznosu od 0,09 eura te je time postignuta bilančna ravnoteža. Analizom razlika između analitičkih i sintetičkih evidencija zbog preračunavanja iznosa u eure vlastiti izvor 91111 morao se povećati zbog usklađenja sljedećih konta: 01912 za 0,01 euro, 02211 za 0,08 eura, 02219 za 0,01 euro, 02222 za 0,01 euro, 02231 za 0,03 eura, 02273 za 0,04 eura i 02621 za 0,01 euro (ukupno: 0,19 eura). Također zbog usklađenja se isti konto vlastitih izvora 91111 morao umanjiti zbog usklađenja sljedećih konta: 02242 za -0,01 euro, 02922 za -0,08 eura i 02926 za -0,01 euro (ukupno: -0,10 eura) što je rezultiralo ukupnim povećanjem konta 91111 za 0,09 eura.

**Obvezna bilješka uz Bilancu: Popis ugovornih odnosa i slično koji uz ispunjenje određenih uvjeta mogu postati obveza ili imovina**

Ukupna vrijednost izdanih instrumenata osiguranja je 69.015,86 eura prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta izdanih instrumenata osiguranja** | **Broj izdanih instrumenata osiguranja** | **Ukupna vrijednost u kunama** |
| 1. | Bjanko zadužnica | 3 | 69.015,86 |
|  | **UKUPNO:** | **3** | **69.015,86** |

Ukupna vrijednost primljenih vrijednosnih papira iznosi 30.727,90 eura prema evidenciji kako slijedi:

|  |  |  |  |
| --- | --- | --- | --- |
| **R.br.**  | **Vrsta primljenih instrumenata osiguranja** | **Broj primljenih instrumenata osiguranja** | **Ukupna vrijednost u kunama** |
| 1. | Bjanko zadužnica | 1 | 13.272,28 |
| 2. | Bankovna garancija | 1 | 17.455,62 |
|  | **UKUPNO:** | **2** | **30.727,90** |

**Obvezna bilješka uz Bilancu: Popis sudskih sporova u tijeku**

VIDRA-Agencija za regionalni razvoj Virovitičko-podravske županije nema sudskih sporova u tijeku.

**Bilješke za izvještavanje o dospjelim i nedospjelim potraživanjima u bilanci**

**Bilješka broj 1**

Ukupna potraživanja iznose 125.996,41 euro od čega su 5.806,58 eura dospjela potraživanja i odnose se na nenaplaćeno potraživanje za koje je pokrenut ovršni postupak, a nedospjela potraživanja iznose 120.189,83 eura i odnose se na potraživanja za naknade koje se refundiraju u iznosu 185,29 eura (bolovanja na teret HZZO-a), ostala nespomenuta potraživanja (polog za stan za izaslanu radnicu u Belgiju prema ugovoru) u iznosu 2.913,66 eura i potraživanja za prihode proračunskih korisnika uplaćene u proračun u iznosu 117.090,88 eura (vlastiti prihodi na računu riznice).

Mjesto: Virovitica

Datum: 31. prosinca 2023. godine

Osoba za kontaktiranje: Monika Jurenac, mag.oec.

Telefon: 033/722-071

Zakonski predstavnik: Emina Kovač, mag.oec.

 Zakonski predstavnik

 (potpis)